"Rodó", la primera representació d’esta semana a l’Off Romà
14 d’agost 2017

Els Jardins de l'Antic Sanatori, en el Centre Cívic del Port de Sagunt, acolliran demà, dimarts 15 d'agost a les 20.30 hores, l'espectacle còmic _Rodó_ de la companyia Chapertons. Es tracta d'una funció gratuïta destinada a tots els públics..

  

![](/media/lx1muy5i/75-rodo_cuerpo.jpg)  

_Rodó_ és un espectacle còmic que fusiona humor, imaginació i pneumàtics. Gaudix d'un llenguatge universal per a tots els públics i una gran recepta de creativitat amb el segell únic de Chapertons, on la coordinació i precisió dels intèrprets supera els límits establits. Un elenc de tres artistes, Ernest Tarradas, Kike Ferragut i Miner Montell, són els protagonistes d'esta obra teatral.  

El pneumàtic, al llarg dels 25 anys de la companyia, sempre ha sigut el fil conductor dels espectacles de Chapertons. _Rodó_ és un resum de diverses situacions que combinen les següents obres: _Boom!, Goma gom,_ i _Vuel__ta de rueda_. En _Rodó_, els tres personatges, a través del joc i l'humor, ens faran viure tot un món d'imaginació, poesia i creativitat, però sempre amb els pneumàtics com a protagonistes.

La representació forma part de la programació de l’Off Romà, secció del festival Sagunt a Escena, en la qual es podrà gaudir fins a setembre de múltiples disciplines artístiques, com el teatre, la dansa o el circ.

*   [](http://www.facebook.com/sharer.php?u=https://aytosagunto.es/va/actualitat/rodo-la-primera-representacio-d-esta-semana-a-l-off-roma/ "Facebook")
*   [](http://twitter.com/share?url=https://aytosagunto.es/va/actualitat/rodo-la-primera-representacio-d-esta-semana-a-l-off-roma/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/rodo-la-primera-representacio-d-esta-semana-a-l-off-roma/ "Linked In")
*   [](mailto:?body=https://aytosagunto.es/va/actualitat/rodo-la-primera-representacio-d-esta-semana-a-l-off-roma/)